b'\n_START_ARTICLE_\nFiskerlivets farer\n_START_SECTION_\nHandling\n_START_PARAGRAPH_\nI 1932 beskrev Leif Sinding filmen i Aftenposten:_NEWLINE_"det var et rystende skuespill "Et drama p\xc3\xa5 havet". Mot den uhyggelig og dystre bakgrunn som Frognerkilens speilblanke og glitrende vann ga tilskueren opprulledes det nervepirrende drama._NEWLINE_Fiskeren er dratt ut p\xc3\xa5 sitt og farefulle arbeid. Fiskerb\xc3\xa5ten er langt til havs- det bare s\xc3\xa5vidt man kan skimte Oscarshalls silhouette i bakgrunnen. Uforferdet kaster fiskeren og hans s\xc3\xb8nn, en femten \xc3\xa5rs gutt, ut garnene. S\xc3\xa5 plutselig reiser gutten seg, g\xc3\xa5r frem til r\xc3\xa6lingen og sl\xc3\xa5r ut med armene. Er han blitt svimmel \xe2\x80\x93 eller er det en nerv\xc3\xb8st anfall? Nei, han er et offer for "Fiskerlivets farer" (under denne tittel husker forresten flere eldre kinogjengere filmen), og med et plask forsvinner han i Frognerkilens gr\xc3\xb8nne dyp. _NEWLINE_P\xc3\xa5 land har moren v\xc3\xa6rt vitne til det forferdelige drama. Hennes sorg er fryktelig. Filmen slutter med at den fortvilede mor kaster seg over s\xc3\xb8nnens avsjelede legeme. _NEWLINE_N\xc3\xa5r man ser denne filmen igjen etter 25 \xc3\xa5rs forl\xc3\xb8p, m\xc3\xa5 man smile- for hva er ikke skjedd i mellomtiden, filmens kunst er ikke lenger en gj\xc3\xb8glervare, men en av de viktigste faktorer i det moderne samfunnsliv."'